stanford-oval/wikipedia huggingface dataset:
Keski-Maa roolipeli
Aiheesta muualla

Suomenkielisten ICE-tuotteiden kuvaukset
Maksim Lazarev

| Maksim Lazarev> Henkilötiedot |
| --- | --- |
Syntynyt: 29. tammikuuta 1996 (ikä 28) Kazan, Venäjä
Kansalaisuus:   Venäjä
Jääkiekkoilija
Pelipaikka:  laitahyökkääjä
Maila:  oikea
Pituus:  178 cm
Paino:  77 kg
Seura
Seura:  AKM Tula
Sarja:  VHL
Pelaajaura
Pääsarjaura:  2016–
Aik. seurat:  Ak Bars Kazan (KHL)   Bars Kazan (VHL)   Torpedo Nižni Novgorod (KHL)   HK Sarov (VHL)   Neftjanik Almetjevsk (VHL)   Buran Voronež (VHL)   TsSK VVS Samara (VHL)
KHL-varaus:  8. varaus, 2013 Ak Bars Kazan
Maksim Lazarev (s. 29. tammikuuta 1996 Kazan, Venäjä) on venäläinen jääkiekkoilija, joka pelaa VHL-joukkue AKM Tulassa. Hän on pelipaikaltaan laitahyökkääjä ja laukoo oikealta.
Mannonen

Mannonen on suomalainen sukunimi, joka on muun muassa seuraavilla henkilöillä:
Harri Mannonen (s. 1967), koripallovalmentaja ja urheilutoimittaja
Janne Mannonen (s. 1971), rockmuusikko
Matti Mannonen (1871–1942), merikapteeni, toimitusjohtaja ja kansanedustaja (kokoomus)
Mette Mannonen (s. 1973), meteorologi
Olavi Mannonen (1930–2019), nykyaikainen viisiottelija ja olympiamitalisti
Tuomo Mannonen, rockmuusikko yhtyeessä Lasten hautausmaa
Ulla Mannonen (1895–1958), kansanperinteen kerääjä, toimittaja ja pakinoitsija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Maldonado

| Maldonado |
| --- | --- |
 lippu
 Maldonado
 Koordinaatit: 34°54′0″S, 54°57′0″W 
Valtio:  Uruguay
Departementti:  Maldonado
Väkiluku (2011):  62 590
 
 www.maldonado.gub.uy 
Infobox OKVirheellinen NIMI-arvo: 
Maldonado on Maldonadon departementin pääkaupunki Kaakkois-Uruguayssa. Kaupungin asukasluku on 62 590 (2011).
Se sijaitsee Río de la Platan rannikolla. Kaupungin naapurina on suosittu lomakohde Punta del Este.
Kaupungin perusti Montevideon kuvernööri José Joaquín de Viana 1755–1757.[lähde? ]
Aiheesta muualla

Kuvia tai muita tiedostoja aiheesta Maldonado Wikimedia Commonsissa
http://www.maldonado.gub.uy/ (Arkistoitu – Internet Archive)
MTV Leffa

| MTV Leffa |
| --- | --- |

Lähetykset alkoivat:  1. marraskuuta 2006
Lähetykset loppuivat:  30. kesäkuuta 2016
Omistaja:  MTV Oy
Maa:   Suomi
Näkyvyysalue:  Koko maa
Aiemmin:  MTV3 Leffa (2006–2007, 2010–2013) Subtv Leffa (2007–2008) Sub Leffa (2008–2010)
Rinnakkaiskanava(t):  MTV3, MTV3 HD, Sub, AVA, C More Max, MTV Fakta, MTV Sarja, C More Juniori MTV Komedia,   MTV Fakta XL
Saatavuus
Antenniverkko
Digita:  Kanava 42
Dna Welho:  Kanava 150
Satelliitti
Canal Digital:  Kanava 15
Kaapeliverkko
Sonera:  Kanava 35
Elisa:  Kanava 35
DNA:  Kanava 150
IPTV (ADSL)
Maxivision:  
Elisa:  Kanava 661
Infobox OKNimi-testi OK: 
MTV Leffa (aiemmin Subtv Leffa, Sub Leffa ja MTV3 Leffa) oli MTV Oy:n maksullinen MTV Total -pakettiin kuulunut elokuvia näyttävä televisiokanava.
Kanava aloitti lähetyksensä 1. marraskuuta 2006 nimellä MTV3 Leffa. Kanavan tultua myös maanpäälliseen verkkoon se vaihtoi huhtikuussa 2007 nimensä Subtv Leffaksi. 16. tammikuuta 2008 nimeksi muuttui Sub Leffa, kun Subtv vaihtoi nimensä Subiksi. 15. joulukuuta 2010 nimi muuttui takaisin MTV3 Leffaksi. Kanava lakkautettiin 30. kesäkuuta 2016.
MTV Leffa näkyi antenni-, kaapeli-, laajakaista-TV- ja satelliittiverkoissa. Kanava hyödynsi antenniverkossa MTV Juniorin lähetyskapasiteettia siten, että lähetysten loppuessa MTV Juniorilla kello 20.00 lähetykset MTV Leffalla alkoivat ja jatkuivat aamuyöhön asti. Kaapeli-, laajakaista-TV- ja satelliittiverkossa kanava näytti ohjelmaa ympäri vuorokauden.
Kanavan viimeinen ohjelma ennen kuin se lopetettiin oli "The Code".
Entiset logot

1. marraskuuta 2006 – huhtikuu 2007, 15. joulukuuta 2010 – 3. marraskuuta 2013
16. tammikuuta 2008 – 14. joulukuuta 2010
Maksim Mamin

| Maksim Mamin |
| --- | --- |

Henkilötiedot
Syntynyt: 13. tammikuuta 1995 (ikä 29) Moskova, Venäjä
Kansalaisuus:   Venäjä
Jääkiekkoilija
Pelipaikka:  hyökkääjä
Maila:  vasen
Pituus:  189 cm
Paino:  95 kg
Seura
Seura:  TsSka Moskova
Sarja:  KHL
Pelaajaura
Pääsarjaura:  2015–
Aik. seurat:  Zvezda Moskova (VHL) Springfield Thunderbirds (AHL) Florida Panthers (NHL) Charlotte Checkers (AHL)
Maksim Vladimirovitš Mamin (s. 13. tammikuuta 1995 Moskova, Venäjä) on venäläinen jääkiekkoilija, pelipaikaltaan vasen laitahyökkääjä. Hän pelaa KHL-joukkue TsSka Moskovassa.
Ura

Mamin debytoi KHL:ssä kaudella 2014–15 TsSKa Moskovan paidassa. Ensimmäisellä kaudellaan hän pelasi 39 ottelua tehoin 5+10=15. Muutaman KHL-kauden jälkeen Mamin matkasi VHL:n kautta NHL:ään. Florida Panthersissa hän pelasi 26 ottelua tehden 3 maalia. Kaudeksi 2018–19 Mamin palasi TsSKA Moskovan riveihin. Hän keräsi NHL:ssä yhteensä tehot 3+1=4.
Lyijyarkku

Muinaisten roomalaisten lyijyarkku kolmannelta tai neljänneltä vuosisadalta.
Lyijyarkku tarkoittaa lyijystä valmistettua tai sillä käsiteltyä ruumisarkkua.
Britannian kuninkaalliset haudataan monisatavuotisen kuninkaallisen perinteen mukaisesti vielä nykyäänkin tammiarkussa, jossa on lyijyvuoraus.
Lyijyvuorauksen ansiosta arkku on tiivis. Kun arkkuun ei pääse ilmaa eikä kosteutta, ruumiin maatuminen hidastuu, koska pieneliöiden kasvu hidastuu, jolloin ne eivät hajota ruumiin kudoksia yhtä nopeasti kuin tavallisesti. Lyijyvuorauksen ansiosta ruumis säilyy jopa vuoden pidempään kuin tavallisessa arkussa.
Toisaalta, jos arkku ei olisi ilmatiivis, ruumiin hajoamisesta syntyvä haju leviäisi arkusta ympäristöön. Sen vuoksi ne vainajat, joita ei ole tarkoitus haudata maahan, saavat usein lyijyvuorauksella ilmatiiviiksi tehdyn arkun.
Myös esimerkiksi Yhdistyneen kuningaskunnan pääministeri Winston Churchill haudattiin lyijyarkussa.
Lyijyarkussa on haudattu myös radioaktiivisen säteilyn uhreja, kuten Tšernobylin ydinvoimalaonnettomuudessa kuolleiden palomiesten ruumiit, sekä fyysikko Marie Curien ruumis.
ManagerLeague

ManagerLeague on verkossa selaimella pelattava jalkapallomanageripeli jolla on kymmeniätuhansia aktiivisia pelaajia. Maanantaista perjantaihin on kaksi sarjaottelua vuorokaudessa, viikonloppuina pelataan vain vapaaehtoisia cup-otteluita. Yhden sarjakauden kesto on neljä viikkoa.
Aiheesta muualla

ManagerLeague
Maasland

Maasland tarkoittaa seuraavia:
Henkilöt

Bridget Maasland, alankomaalainen tanssija, juontaja, malli ja eläinaktivisti
Arie Maasland, alankomaalainen säveltäjä
Maantiede

Maasland, Hollannin kuningaskunnan departementti vuosina 1807–1810.
Maasland, kylä Midden-Delflandin kunnassa Alankomaissa
Muut

Maaslandziekenhuis, sairaala Sittardissa Alankomaissa
Maasland FM, radioasema Alankomaissa
Maasland, panimo Ossin kylässä Alankomaissa
Maaslander, juusto
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Maasland”, voi hakea sivunnimihaulla, laajalla sivunnimihaulla tai tekstihaulla.
Mannlicher M1901

| Mannlicher M1901 |
| --- | --- |

Tyyppi:  itselataava pistooli
Valmistaja:  Steyr Mannlicher
Valmistusmaa:   Itävalta-Unkari
Valmistusvuodet:  1901 - 1903
Tekniset tiedot
Kaliiperi(t):  7.65×21mm Mannlicher
Aseen pituus:  239 mm
Piipun pituus:  165 mm
Paino (tyhjänä):  0,92 kg
Kapasiteetti:  8 patruunaa
Ammuksen lähtönopeus:  n. 310 m/s
Mannlicher M1901 on itävalta-unkarilainen itselataava pistooli, jonka suunnitteli asesuunnittelija Ferdinand von Mannlicher. Steyerin asetehdas valmisti ensimmäiset Mannlicherin suunnitelemat pistoolit vuonna 1894. Asetehdas aloitti M1901:n valmistuksen vuonna 1901. Aseen pohjalta kehitettiin vuonna 1905 Mannlicher M1905 -versio, jota käytettiin Argentiinassa nimellä "Modelo 1905".
Ominaisuudet

Ase toimii hidastetun massasulun periaatteella. Aseen lauetessa luistin avautumista hidastetaan mekaanisesti hetkeksi, jotta paine laskisi turvallisella tasolle aseen piipussa. Toiminnon ansiosta aseen rekyyli ei ole liian voimakas. Aseessa ei ole irtolipasta, vaan kahvan sisässä oleva kiinteä makasiini, johon patruunat ladataan yksitellen tai patruunakammasta.
Käännös suomeksi
Mannlicher M1895

| Infanterie Repetier-Gewehr M> 95  Gyalogsági Ismétlő Puska M95 |
| --- | --- |

Tyyppi:  suoravetolukkokivääri
Valmistaja:  1896–1918: Steyr Arms 1897–1918: Fegyver- és Gépgyár 1918–1920: Zbrojovka Brno
Valmistusmaa:   Itävalta-Unkari  Tšekkoslovakia
Valmistusvuodet:  1896–1920
Tekniset tiedot
Kaliiperi(t):  M95: 8×50 mmR Mannlicher  M95/30: 8x56 mmR  M95/24 & M95M: 7.92×57mm Mauser
Aseen pituus:  1 272 mm
Piipun pituus:  765 mm
Paino (tyhjänä):  3,78 kg
Kapasiteetti:  5 patruunaa
Ammuksen lähtönopeus:  M93 (8×50mmR): 620 m/s M30 (8×56mmR): 720 m/s
Tulinopeus (laukausta/min):  20–25
Mannlicher M1895 (saks. Infanterie Repetier-Gewehr M.95, unk. Gyalogsági Ismétlő Puska M95) on alkujaan itävalta-unkarilainen suoravetolukkokivääri, jonka suunnitteli Ferdinand Ritter von Mannlicher. Ase oli Itävalta-Unkarin peruspalveluskivääri vuodesta 1895 vuoteen 1918. Sitä käytettiin muun muassa ensimmäisessä ja toisessa maailmansodassa. Asetta pidetään yleisesti vahvana ja tarkkana, mutta se on altis mudalle ja lialle.
Aiheesta muualla

Kuvia tai muita tiedostoja aiheesta Mannlicher M1895 Wikimedia Commonsissa
Maassluis

| Maassluis |
| --- | --- |
 lippu:  vaakuna

 Koordinaatit: 51°55′N, 4°15′E 
Valtio:  Alankomaat
Provinssi:  Etelä-Hollanti
Hallinto:  
 – Asutustyyppi:  kunta
 – Pormestari:  Koos Karssen
Pinta-ala:  
 – Kokonaispinta-ala:  10,11 km²
 – Maa:  8,6 km²
 – Josta vettä:  1,51 km² 
Väkiluku (maaliskuu 2015):  32 198
 – Väestötiheys:  3 744 as./km²
Aikavyöhyke:  UTC+1
 – Kesäaika:  UTC+2
Postinumero:  3141–3146
 
 www.maassluis.nl 
Infobox OKVirheellinen NIMI-arvo: 
Maassluis on Alankomaissa, Etelä-Hollannin provinssissa sijaitseva kunta ja kaupunki. Asukkaita kunnassa on 32 198 (maaliskuu 2015), ja väestötiheys on 3 744 asukasta neliökilometrillä. Kunnan pinta-ala on 10,11 neliökilometriä, josta vettä on 1,51 km². Maassluisin pormestari on Koos Karssen. Kunnan keskuspaikka on samanniminen, kuin kuntakin.
Maassluisin naapurikunnat ovat Westland pohjoisessa, Midden-Delfland koillisessa, Vlaardingen idässä, Rozenburg lounaassa ja Rotterdam luoteessa. Kunta sijaitsee Nieuwe Waterweg-kanavan varrella.
Historia

Maassluis perustettiin noin vuonna 1340. Alun perin paikka tunnettiin nimellä Maeslandsluys, ja se oli osa Maeslandia. Kahdeksankymmenvuotisen sodan aikana Sint-Aldegonden lordi Philips of Marnix aloitti puolustusmuurin rakennustyöt. Vuonna 1573 espanjalaiset ottivat Philips of Marnixin vangikseen. Vuotta myöhemmin espanjalaiset kapinallissotajoukot ryöstivät Maeslandsluysin.
16. toukokuuta 1614 Maeslandsluys erotettiin Maeslandista ja nimettiin Maassluisiksi. Eron taustalla oli mahdollisesti uskonnolliset syyt: Maassluis oli pääasiassa protestanttinen ja Maasland puolestaan katolinen. Vuonna 1624 puolustusmuuri purettiin suuren kirkon tieltä. Kirkon rakennustyöt aloitettiin vuonna 1629 ja vuonna 1639 se valmistui. Vuonna 1811 Napoleon Bonaparte myönsi Maassluisille kaupunkioikeudet.
Toisen maailmansodan aikana Maassluisin, kuten myös monien muiden alankomaalaiskaupunkien, työväestö siirrettiin Saksaan työskentelemään sotateollisuuteen.
Maassluisissa syntyneitä

Abraham Kuyper (1837–1920), pääministeri, journalisti, teologi
Cornelis Lievense (1899–1949), liikemies
Bas van Toor (s. 1935), klovni
Maarten 't Hart (s. 1944), biologi
Jan Verhaas (s. 1966), snookerin erotuomari
Koen Pijpers (s. 1969), jääkiekkoilija
Serge Zwikker (s. 1973), koripalloilija
Khalid Boulahrouz (s. 1981), jalkapalloilija
Aiheesta muualla

Kuvia tai muita tiedostoja aiheesta Maassluis Wikimedia Commonsissa
Virallinen kotisivu (hollanniksi) (englanniksi)
Maassluisin kartta (Arkistoitu – Internet Archive) (hollanniksi)
Noordvliet Maassluisissa.
Kartta Maassluisin kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
MTV Movie Award for Best Jaw Dropping Moment

MTV Movie Award for Best Jaw Dropping Moment on palkintokategoria parhaalle yllättävälle tilanteelle MTV Movie Awards -palkintogaalassa. Se on myönnetty vuodesta 2009 lähtien. Kategorian nimenä on ollut myös Best WTF Moment ja Best Gut-Wrenching Performance.
Voittajat > 2009

Peeing in the Sink – Amy Poehler (elokuvasta Baby Mama )
Curved Bullet Kill – Angelina Jolie (elokuvasta Wanted)
Jumping in the Poop Shed – Ayush Mahesh Khedekar (elokuvasta Slummien miljonääri)
Naked Break-Up – Jason Segel ja Kristen Bell (elokuvasta Forgetting Sarah Marshall)
Tasting the Decapitated Head – Ben Stiller (elokuvasta Tropic Thunder)
Voittajat > 2010

Naked Trunk Surprise – Ken Jeong (elokuvasta Kauhea kankkunen )
Bill Murray?! A Zombie?! – Bill Murray (elokuvasta Zombieland)
Cops a Feel – Betty White (elokuvasta Odottamaton ehdotus)
Unexpected Transformation – Isabel Lucas (elokuvasta Transformers: Kaatuneiden kosto)
Vomits a Mysterious Black Ooze – Megan Fox (elokuvasta Jennifer's Body)
Maria di Rohan

Maria di Rohan o Il conte di Rohan on italialaisen säveltäjän Gaetano Donizettin säveltämä kolminäytöksinen traaginen melodraama, jonka libreton kirjoitti Salvadore Cammarano. Libretto pohjautuu Lockroyn (Joseph Philippe Simon) ja Edmond Badon draamaan Un Duel sous le Cardinal de Richelieu.
Oopperan ensi-ilta oli Wienin Kärntnertortheaterissa 4. kesäkuuta 1843.
Rooli ja osajako 1843

Maria, Rohanin kreivitär, sopraano, Eugenia Tadolini
Riccardo, Chalaisin kreivi, tenori, Carlo Guasco
Enrico, Chevreusen herttua, baritoni, Giorgio Ronconi
Armando di Gondì, tenori sittemmin altto, Michele Novaro
Sezen varakreivi, basso, Friedrich Becher
de Fiesque, basso, Gustav Hötzel
Aubry, kreivin sihteeri, tenori, Anton Müller
Chevreusen perhetuttu, basso
Äänitykset

1988: Kapellimestari Massimo De Bernat. Orchestra Internazionale d'Italia sekä Coro di Bratislava. Keskeisissä rooleissa: Mariana Nicolesco, Paolo Coni, Giuseppe Morino, Francesca Franci, Vincenzo Alaimo, Giacomo Colafelice.
2004: Kapellimestari Gianandrea Gavazzeni. Orkesterina toimi Orchestra del Teatro la Fenice ja keskeisissä rooleissa olivat: Allessandro Cassis, Augusto Pedroni, Elena Zilio sekä Paolo Cesari.
Aiheesta muualla

Oopperan libretto
Maarit Niiniluoto

Maarit Niiniluoto ihailee Metro-tyttöjen kenkää Asikkalan Toivo Kärki -juhlilla vuonna 2005.
Leena Maarit Anneli Niiniluoto (s. 28. heinäkuuta 1943 Helsinki) on suomalainen kirjailija, journalisti ja suomalaisen viihteen historioitsija. Hänen isänsä oli Helsingin Sanomien päätoimittaja Yrjö Niiniluoto (1900–1961) ja äitinsä saman lehden kulttuuriosaston päällikkö Marja Niiniluoto, o.s. Linturi (1919–1995). Helsingin yliopiston kansleri Ilkka Niiniluoto on hänen veljensä.
Maarit Niiniluoto on opiskellut humanististen tieteiden kandidaatiksi Helsingin yliopistosta, ja hän on suorittanut myös Diplome d’études supérieures (3éme dégré) -tutkinnon Strasbourgin yliopistossa.
Vuodesta 1962 alkaen muun muassa Ilta-Sanomien, Suomen Kuvalehden ja Uuden Suomen toimittajana työskennellyt Niiniluoto siirtyi vuonna 1991 freelanceriksi. Hän on uransa mittaan perehtynyt suomalaisen populaarimusiikin vaiheisiin ja ylipäänsä kotimaisen viihteen historian suuriin nimiin. Hänet tunnetaan suomalaisen tangon puolestapuhujana, lavatanssiperinteen tutkijana sekä 1950-luvun rillumareikulttuurin spesialistina. Yksi hänen merkittävimmistä alueistaan on sotavuosien viihdytystoiminta, jonka hän näkee tuon vaikean ajan merkittävänä selviytymisstrategiana. Hän on myös erityisesti paneutunut suomalaisten naissanoittajien tuotantoon ja elämänkohtaloihin.
Teoksia

Maarit Niiniluoto päätyi viihteen yhä kiehtovammalle alueelle vähitellen kirjojensa kautta. Hänen esikoiskirjansa, Kari Suomalaisen Ihmisen ääni (1978), oli ensimmäinen vakava teos suomalaisesta pilapiirtäjästä, joka itse sanoi olevansa populaarikulttuuria. Kansantaiteilija Esa Pakarisen elämäkerta Hanuri ja hattu (1980) kertoi jo viihteen katkerista juurista. Säveltäjä Toivo Kärjen elämäkerta Siks' oon mä suruinen (1982) on syväluotaus lahjakkaan säveltäjän ja vaikuttajan elämään ja tuntoihin. Kaustinen soi (1984) kertoo suomalaisen populaarimusiikin kansanomaisista juurista.
1930-luvun suursuosikin, Harmony Sisters -lauluyhtyeen vaiheet Niiniluoto dokumentoi teoksessaan Sulle salaisuuden kertoa mä voisin – Harmony Sistersin tarina (1992). Kun Neuvostoliitto hajosi vuonna 1991 ja neuvostovastaisiksi tuomitut sota-ajan iskelmät vapautuivat lopullisesti pannasta, ne alkoivat jälleen soida radiossa, ja Korsuorkesterin kaltaiset nostalgiayhtyeet ryhtyivät esittämään niitä lavoilla. Tällöin Niiniluoto tarttui otolliseen tilaisuuteen ja kirjoitti toistaiseksi ainoan kattavan teoksen sota-ajan viihdytystoiminnasta. On elon retki näin (1995) kertoi rintamaradioista ja -teattereista, viihdytyskiertueista sekä kotirintaman asemiesilloista.
Niiniluodon muita teoksia ovat Suomen Lehtikuvaajat ry:n 30-vuotisjuhlakirja Suomi kuvin (1977), taidemaalari Veikko Vionojan talvisodan aikaista tuotantoa esittelevä Talvisotapiirustuksia (1982) sekä Kari Suomalaisen ja Niiniluodon keskustelukirja Karin ääni (1990).
Radio- ja televisio-ohjelmia

Niiniluoto toimi vuosina 1977–1990 yhtenä Yleisradion asiaviihdeohjelman Yhtä köyttä -yhdistyksen käsikirjoittajista. Vuodesta 1990 lähtien hän on tehnyt freelancerina Radio Suomen Iskelmäradio-ohjelmaa ja oli edesmenneen Ilpo Hakasalon pitkäaikainen työtoveri. Hänen ideanaan on ollut laatia ohjelmakokonaisuuksia eri aiheista ja henkilöistä, ja näissä lähetyksissä on soinut jopa 1920-luvun gramofonilevyjä.
Niiniluoto on satojen kotimaisten esiintymisten ja juontojen lisäksi luennoinut suomalaisesta tangosta ja sotavuosien viihdytystoiminnasta muun muassa Tukholmassa, Brysselissä, Pariisissa, Buenos Airesissa ja Montevideossa. Hän juonsi kymmenen vuoden ajan sotavuosien viimeisen esiintyvän naistaiteilijan Tuire Orrin ja tämän pitkäaikaisen säestäjän Aarno Wallin konsertteja. Hänet nähtiin myös television kesäohjelmissa Tanssit stadissa sekä Vadelmakallion iltamat (1996–1998). Hän on tehnyt käsikirjoituksen televisioelokuvaan Toivo Kärki – Siks' oon mä suruinen (1997), ja hän esitti itseään Timo Koivusalon elokuvassa Rentun ruusu (2001).
Asikkalassa järjestettyjen Toivo Kärki -juhlien taiteellisena johtajana Niiniluoto toimi vuodet 1999–2005.
Tunnustuksia

Uransa aikana Maarit Niiniluoto on saanut Yleisradion sivistyspalkinnon 1995, Säveltäjät ja Sanoittajat Elvis ry:n Prix Elvis -palkinnon 1996, Kaustinen Folk Music Festival -plaketin 1998 ja Topelius-mitalin suomalaisen kulttuurin hyväksi tehdystä työstä 1998. Vuonna 2000 Suomen freelance-journalistit ry. valitsi hänet Vuoden freelanceriksi. Viihdemusiikin Ystävien Seuran kunniajäsen hänestä tuli 2006. Suomen tietokirjailijat ry:n Tietokirjailijapalkinnon laajasta ja ansiokkaasta urasta hän sai 2008. Stadin slangi ry nimitti hänet Stadin Friiduksi Helsinki-päivänä 12. kesäkuuta 2009. Pro Finlandia -mitalin hän sai vuonna 2019.
Aiheesta muualla

Suomen tietokirjailijoiden tiedote 25.10.2008[vanhentunut linkki]
Petri Grönstrand. Esittelyssä: Maarit Niiniluoto. Viihdemusiikin Ystävien Seuran Vuosikirja 2005
Iikka ja isosisko. HS  Kuukausiliite 29.11.2003
Harmony Sistersin tarina. Ylen elävä arkisto
Manakish

| Manakish |
| --- | --- |
 Manakish-leipiä za'atar-mausteseoksella
Alkuperä
Alue tai kunta:  Levantti
Tiedot
Ruokalaji:  aamiainen tai lounas
Tyyppi:  ohutleipä
Pääainesosat:  taikina, za'atar-mausteseos, juusto, jauheliha
Za'atar-leipä
Manakish (arab. مناقيش‎ manāqīsh; tai معجنات mu'ajjanāt 'leivonnainen') on suosittu levanttilainen ruoka. Se koostuu taikinasta, jonka päälle ripotellaan za'atar-mausteseosta, juustoa tai jauhelihaa. Täytteitä voi pizzan tapaan varioida.
Perinteisesti naiset leipoivat taikinan yhdessä aamuisin yhteisessä uunissa. Taikina jaettiin pienempiin osiin, josta naiset valmistivat aamiaisen perheelleen erilaisin täyttein.
Manakishin arvellaan olevan peräisin joko Libanonista tai Palestiinasta. Nykyään se on suosittu ruoka koko Levantin alueella.
Klassiset täytteet

Za'atar (arabia: زعتر /z ɑː t ər / ZAH -tər), ”timjami”, manaqish bi'l za'atar). Suosituin manakishin täyte on za'atar-mausteseos, joka on sekoitus jauhettua timjamia, oreganoa, sumakkia ja seesaminsiemeniä. Za'atar sekoitetaan oliiviöljyyn ja levitetään taikinan päälle ennen paistamista. Za'atar-manekish on suosittu aamupala Levantin keittiössä. Aamiaisen lisäksi se voidaan tarjoilla ozana mezeä tai välipalana minttuteen ja fetapalan kanssa.
Juusto (arabia: جبنة, jubnah). Manakishissa voidaan käyttää erilaisia keltaisia tai suolavedessä säilöttyjä valkoisia juustoja. Juusto murustellaan ja siihen voidaan sekoittaa oliiviöljyä ja za'ataria.
Jauhettu karitsanliha (arabia: لحم بعجين, lā bim bi-'ajīn, "liha taikinalla"). Lihaversio on muita täytteitä raskaampi ja tarjoillaan siksi yleensä lounaalla.
Chili (arab. فليفلة‎ tai فلفل حر).
Kishq (arab. كشك‎) hapatettu ja kuivattu jogurtti sekoitettuna jauhettuun vehnäseokseen. Käytetään täytteenä tai yhdessä muiden täytteiden kanssa.
Pinaatti (arab. سبانخ‎) tai lehtijuurikas (arab. سلق‎).
Managerointipeli

Managerointipelit ovat videopelejä, joissa pelaajan tehtävänä on hoitaa managerin tehtäviä. Managerointipelit ovat strategiapelien alatyyppi. Yleensä managerointipelit sijoittuvat urheilumaailmaan, mutta poikkeuksiakin on.
Managerointipelejä on monen tyyppisiä. Peli voi perustua suoraan todellisiin tapahtumiin. Esimerkiksi IS Liigapörssissä jaetaan pisteitä SM-liigan ottelutapahtumien perusteella. Toisaalta pelin alkutilanne voi pohjautua todelliseen tilanteeseen, mutta edetä todellisuudesta irrallaan: Eastside Hockey Manager 2007 -peliin on mallinnettuna noin 45 000 000 todellista pelaajaa joukkueisiinsa. On myös paljon pelejä, joissa keskitytään urheilulajin simulointiin ilman viittauksia todellisiin sarjoihin, seuroihin tai pelaajiin. Tällaisia ovat esimerkiksi internetissä pelattavat jalkapallomanagerointipelit kuten ManagerLeague ja Hattrick.
Manageripeleille on tyypillistä, että pelaajalle annetaan käyttöön rajallinen määrä resursseja, rahaa tai muuta pelissä tarpeellista. Näiden käytölle tarjotaan runsaasti vaihtoehtoja. Useissa peleissä managerilla on johdettavanaan urheiluseura ja sitä voidaan kehittää useilla tavoilla: esimerkiksi parannella organisaatiota tai käydä kauppaa pelaajilla. Yleensä managerille annetaan myös valmentajan tehtäviä. Harjoittelu ja kokoonpanojen laadinta on monessa pelissä tärkeässä osassa. Tällaisia ovat muun muassa Football Manager, Hockey Arena ja Championship Manager. EA Sportsin NHL-pelisarjassa on manageripelien tapainen Be a GM -pelimuoto.
Managerointipelejä on sekä yksin- että moninpeleinä. Monet pelit ovat nykyään selaimella pelattavia. Esimerkiksi Hattrick on selaimella pelattava MMOG-peli.
Managerointipelejä

Areena
Battrick
Buzzerbeater
Championship Manager
Eastside Hockey Manager
Football Manager
Hattrick
Hockey Arena
Hockey GM
IS Liigapörssi
ManagerLeague
Managerzone
MHM
Planetarium Football Star
Planetarium Manager
Powerplay Manager
Rock Manager
Sokker
SoccerProject
Trophy Manager
Xpert Eleven
Top Eleven
Lyijy(IV)

| Lyijy(IV)asetaatti |
| --- | --- |

Tunnisteet
CAS-numero:  546-67-8
PubChem CID:  16684437
Ominaisuudet
Molekyylikaava:  (C2H3O2)4Pb
Moolimassa:  443,376 g/mol
Sulamispiste:  177,5 °C 
Tiheys:  2,23 g/cm3
Lyijy(IV)asetaatti eli lyijytetra-asetaatti ((C2H3O2)4Pb) on lyijykationin ja neljän asetaattianionin muodostama ioniyhdiste. Ainetta voidaan valmistaa mönjästä etikkahapon avulla.
Käyttö orgaanisessa kemiassa

Lyijy(IV)asetaatti on vahva hapetin ja sitä käytetään lisäksi valmistettaessa orgaanisia lyijy-yhdisteitä ja orgaanisessa synteesissä. Ainetta käytetään muun muassa.
Bentsyyli-, allyyli- ja eetteri-ryhmien sidosten asetoksilaatioon. Kuten 1,4-dioksaanin valokemiallinen muuttuminen 1,4-diokseeniksi ja välituotteena on 2-asetoksi-1,4-dioksaani
hydratsonien hapetus diatsoyhdisteiksi kuten heksafluoriasetonihydratsonin hapetus bis(trifluorimetyyli)diatsometaaniksi
atsiridiinien muodostus. Kuten stilbeenin ja ftalimidin välinen reaktio
Tiettyjen allyylialkoholien oksidatiivinen hajottaminen yhdessä otsonin kanssa